open-index/open-wikipedia-markdown huggingface dataset:
El sindich de Precott

El **sindich de [[Precòtt|Precott]]** l'è ona canzonetta tradizzional milanesa e lombarda.
## El test
El sindich de Precott
a Porta Magenta
l'hann menaa via perchè
n'ha bevuu 'na brenta!

Ohej l'è bell, e l'è bon e l'è san,
l'è san comè 'l corall!
Viva la macchina, viva la macchina,
ohej, l'è bell, e l'è bon, e l'è san,
l'è san comè 'l corall,
viva la macchina che taja giò el salamm!

El sindich de Precott
a Porta Vigentina
l'hann menaa via perchè
l'ha robbaa 'na gaina!

Rit: Ohej, l'è bell...

El sindich de Precott
in cors Vercelli
l'hann menaa via perchè
l'ha mangiaa i piselli!

Rit: Ohej, l'è bell...

## Varda anca
*La morosa (canzon)
*La giassa artificial
La morosa (canzon)

**La morosa** l'è ona canzonetta milanesa e lombarda.
Despess a l'era missa denter a vari "risott" e "minestron" de l'ostaria, cioè quei cantad in grupp indè che vegniven ligaa vuna con l'oltra vari tocch de canzon de la tradizzion lombarda.
El sò ritornell a l'è compagn (per test e musega) de la canzon *[[El sindich de Precott]]*, ma anca de quella piemontesa *[[La giassa artificial]]*.
## El test
Gh'avevi ona morosa
in piazza Baracca
che la mangiava el fen
compagn d'ona vacca:
gh'è passaa via
el dotor de l'ospedal,
el gh'ha ordinaa la cura
del giazz artificial!

Ohej, l'è bell e l'è bon e l'è san,
l'è san comè 'l corall!
Viva la macchina, viva la macchina,
ohej, l'è bell e l'è bon e l'è san,
l'è san comè 'l corall!
Viva la macchina del giazz artificial!

Gh'avevi ona morosa
che stava in via Pioppett,
e che la gh'aveva
on bell bugnon sui tett:
gh'è passaa via el dotor de l'ospedal,
el gh'ha ordinaa la cura del giazz artificial!

Rit.: Ohej l'è bell...

Gh'avevi ona morosa
che stava invers l'Ortiga,
e che la gh'aveva
el mordison de... testa:
gh'è passaa via el dotor de l'ospedal
el gh'ha ordinaa la cura
del giazz artificial!

Rit.: Ohej l'è bell...
## Varda anca
*El sindich de Precott
*La giassa artificial
La giassa artificial

**La giassa artificial** a l'è ona canzon popolar piemontesa.
El ritornell el se liga ai canzon, tipicament milanes, de *El sindich de Precott* e de *La morosa*.
## El test
E la morosa mia,
la fa la lavandera
da la mattina a sera
[...]
Incident aereo al Pirellon

El **incident aereo al Pirellon** l'è staa on incident suceduu a Milan el 18 de april del 2002. Gh'hinn staa trii mort e on 70 ferit.

## I fatt
El 18 de april del 2002, on avion Rockwell Commander 112TC pilotaa dal ticines *Luigi Fasulo* l'è decolaa ai or 17:15 dal reoport de Locarn per andà a quell de Linate. Voleva tornà a Locarn ai 18:15, despoeu on atterragg a Milan.

Ai 17:35 domanda l'autorizzazion al atterragg al ATC de Linate, ma 'l vegn rifiutaa per problema de traffegh. Ai 17:42 dis a Locarn e poeu a Milan, che 'l gh'ha on problema al carrell, e Linate ordena de pirlà in sul anell de atesa *Ata*.

El Fasulo, probabilment impegnaa a vardà el cockpit, fala rotta, e ai 17:46 se spetassa contra el 26m pian del Pirellon, pizand on foeugh che l'è staa smorzaa despoeu ona quaj ora.

El pilota l'è mort, e hinn mort anca dò impiegaa de la Region: *Anna Maria Rapetti* e *Alessandra Santonocito*.
San Defendent

El **San Defendent** (Tebe, ... - Agaunum, 287 ca.) l'è staa on soldaa roman, marter cristian e veneraa de la Gesa Catolega el duu de genar.
## Patron
El culto del Defendent el s'è spantegaa in del Nord Italia. In Lombardia a l'è patron de Cassoeu, Sceresoeu (Laven-Mombell), Premol, Roman e Ronagh.
In del Canton Tesin a gh'è on quai proverbi in sul duu de genar:
**Per San Defendent, o fiocca o vegn el vent* (Moncarass).
**Racomandet a San Defendent per foeugh ardent e sass pendent* (Moncarass).
## Ligamm de foeura
*Informazzion in sul culto del sant in del Tesin
Niccolò Tartaglia

**Niccolò Tartaglia**, l'è nasuu in del 1499 a Brèsa, in quej agn colonia veneta.

De la sò vita conosomm poch, soratutt di prim agn.
El sò soranumm el vegn da ona ferida a la lengua che ha avuu in del 1512.

Insemma a Cardano, Del Ferro, Bombelli e Ferrari l'è staa vun di matemategh important di scoeura algébrica rinascimntal.
In del 1543  l'ha publegaa la prima edizion in volgar del **Element** d'Euclid.

A l'è mòrt a Venezia el 13 de dicember del 1557.

## Oeuber prinsipaj

* *La Nova Scientia* (1537)
* *L'Euclide Megarese* (1543)
* *Le opera Archimedis* (1543)
* *Quesiti et inventioni diverse* (1546)
* *Le risposte a Ludovico Ferrari* (1547-1548)
* *La travagliata inventione* (1551)
* *De insidentibus aquæ* e *De ponderositate* (1565, publicaa dòp la  soa mòrt)
* *Il general trattato di numeri et misure* (in ses part: i primm trè a hinn surtii in del 1556; i olter in del 1560, dòp la soa mòrt)

## Poretn el sò nom
* Formula de Tartaglia
* Triàngol de Tartaglia
Mathias Rust

El **Mathias Rust** (Wedel, 1 de giugn 1968) l'è on aviator todesch, famos per vess atteraa in de la Piazza Rossa a Mosca, in del 1987, in piena Guera Fregia.

## El Sgor
El Rust l'ha ficiaa on reoppan Cessna 172 in del reoport de Uetersen, arent ad Amburgh, in del di 13 de marz. 

Poeu l'è rivaa in Islanda, indova l'è restaa per ona settemana, poeu l'è partii per Helsinki, l'è passaa per Bergen.

A Helsinki l'ha daa on fals pian de sgor, indova gh'eva 'me destinazion Stocólma. Inveci l'ha pontaa subit a la Russia e l'ha responduu no al controllor de sgor.

Arent a Sipoo l'è descomparii di radar e l'è rivaa in Estonia (14:29 del 26 magg), indoa i radar de l'URSS, vist che 'l respondeva no ai interrogazion IFF, gh'han daa el codes de combattiment *8255*. I missil terra-aria han vardaa el reoplan del Rust, ma han ricevuu no el permess de trall giò. Anca on caccia MiG l'è staa minga autorizaa a trall giò.

L'è descomparii di radar de noeuv arent a Staraya Russa, forsi perchè l'era ateraa per cambiass i vestii.

Poeu l'è 'ndaa dent in del spazzi aerei de Pskov, indoa el radar l'era in manutenzion: donca tucc i avion gh'aveven on identificazion IFF "amis".

A Torzhok, inveci, i controllor pensaven, vista soratutt la soa altituden bassa, che l'era on elicotter da soccors per on incident che l'era suceduu el di precedent.

Ai 19:00 circa, l'era sora Mosca, e'l voreva atterà in del Cremlin, ma poeu l'ha deciduu de rivà in de la Piazza Rossa, per evità che 'l KGB el scondess tuscoss.

L'è ateraa in on pont arent a la Piazza Rossa, per poeu 'nda inanz fin a la Piazza, indoa l'è staa salutaa ben dal popol russ.

Dopo 'n ora de l'atteragg a l'è identificaa da la polizia russa, e l'è menaa via de li a prest.

El Rust a l'è condanaa a 4 agn de preson, che 'l scontarà mai, degià che l'è liberaa despoeu 432 dì de preson.

Hinn staa scasciaa via 2000 person per l'error in l'intercettazion.

## El ritorn in Germania
El 3 de agost del 1988 a l'è multaa de 100'000 march, per la mission de soccors di autorità finlandes.

A l'è anca indagaa per tradiment e menascia a la pas, ma el finiss in nient.

In de la sò vita l'ha ricevuu di olter condann, 'me:
*4 agn per tentaa mazzament contra ona collega (l'ha scuntaa domà 16 mes)
*10'000 march todesch de multa, poeu sbassaa a 600, per avè sgrafignaa on majon
Degagna (Tesin)

La **degagna** o **dugagna** (del latin medieval *decania*) l'era ona veggia sudivision ministrativa tipega de la Svizzera italiana.
In di Grison la gh'è stada fina a la noeuva costituzzion cantonala del 1851. Ogni paes el gh'aveva pussee d'ona degagna, e tutt a gh'aveven on *consol* comè capp.
## Varda anca
*Degagna (Boaren)
## Ligamm de foeura
*"Degagna" in sul VDSI
Denc de la Veggia

I **Denc de la Veggia** (in del dialett local: *Denc dra Veggia*; italian: *Denti della Vecchia*) hinn on rosc de bricch in di Prealp Luganes.
Se tratta de on rosc de gugg de preja vuna vesina a l'oltra. I se troeuven al confin in tra la Val Colla (Canton Tesin) e la Val Solda (Lombardia). La soa ponta pussee volta, el *Sass Grand*, el riva a 1.492 meter sora el nivell del mar.
## Referiment
Tradizion de cavass i scarp in del mond

In di coltur, gh'è la tradizion de cavass i scarp prima de andagh dent in d'ona cà, in on tempi o anca in di olter canton publegh.

## Europa
### Nazion romanz
In Pajes compagn de Portogall, Italia, Spagna e in del Belgi francofon l'è normal per on ospit tengnì su i scarp, foeura che per di situazion particolar compagn de 'n paviment de legn o di particolar necessità de nettà.

Anca in Franza a l'è assee normal, ma a l'è pussee spantegaa el dà ai òspit di paposs. In la Lombardia svizzera, per tradizion, a l'éra maleducazion andà in di cà cont i scarp e se daven i scarferott, ma cont el rivà de pussee italian a l'è deventada 'na tradizion che l'è proppi tipega.

### Nazion todesch
In la pupart de la Svizzera, in Germania e in di zon germanofen del Belgi l'è spantegada la tradizion,  ma gh'hinn di variant a nivell local e anca personal, e pò cambià anca in bas al temp atmosferegh o al nivell de mesizzia.

In Austria, inveci, questa tradizion la gh'ha di radis bej fort, anca i imperador el faseven.

### Nazion anglosasson
In del Regn Unii el cavàss i scarp prima de andà dent a 'na cà a l'è 'na ròba che la pò varià assee de cà a cà e de zona a zona.

In Irlanda, inveci, a l'è 'na ròba proppi ràra.

### Est Europa
In di nazion slav ('me la Russia, la Polònia e.i.v) l'è spantegada la tradizion, anca se gh'hinn di variazion da paes a paes.

Anca in Romania, che l'è minga on paes slav, gh'è questa tradizion.

### Pajes nordegh
Anca in di paes nordegh gh'è questa tradizion e despess i scarp se caven anca in àlter ambient compagn di scoeur.

## Asia
### Giappon

Probabilment, grazie anca a la diffusion di manga e anime, el Giappon l'è el paes indova 'sta tradizion chì a l'è pussee cognosuda.

Tra l'alter, in Giappon, se caven i scarp anca in on quaj ristorant e in di scoeur, indova che se metten i Uwabaki, di papòss particolar.

### Corea
In Corea l'è maleducazion andà dent in ona cà cont i scarp, ma, soratutt per i vegg, anca restà a pee biott. Despess i corean gh'han di sciavatt o di paposs per i ospit.

### Cina
In la pupart de la Cina a l'è normal cavàss i scarp, anca per di reson prategh, ma cont l'ocidentalizzazion di cà a l'è semper pussee spantegaa de fàll no. A differenza del Giappon e de la Corea, indova che l'è 'na tradizion istorega, gh'è staa pussee period in la storia cinesa indova che la normalità a l'éra de tegnìj su.

## Mond arab
In la pupart del Mond arab a l'è normal cavàss i scarp prima de andàgh dent in d'ona cà. Paj arab mostrà la soeula de la scarpa a l'è 'na granda offesa.

## Riferiment
* Lo Scarpisfero 
* L’ospite scalzo in Austria: Bon Ton o buon senso?
* No shoes at home in Finland
* “Take off your shoes, please”…?
* Coreab - Buone maniere
* BUONE ABITUDINI SE SIETE OSPITI IN COREA
* Shoes on or off inside? The Chinese haven’t always been in agreement, especially when there are chairs involved
Bratta

La **Bratta** (italian: *Bratta*) l'è ona frazzion del comun valtolin de Bianzon, in de la Provincia de Sondri.
Piero Fassino

El **Piero Fassino** (Avigliana, 7 de otober 1949) l'è on politegh italian, sindegh de Turin dal 2011 al 2016, quand che l'è staa battuu al ballottagg da la Chiara Appendino, del Moviment 5 Stell.
Traffic Collision Avoidance System

El **Traffic Collision Avoidance System**, o **Traffic Alert and Collision Avoidance System** (in lombard **Sistema de avvis del traffegh e per l'evitament de la collision**) l'è on dispositiv che 'l gh'è in del cockpit di reoplan per avvisà i pilota che gh'è on alter reoplan cont el transponder in di vicinanz e donca gh'è el ris'c de on incident.

El sistema l'è indipendent dal ATC e l'è fondaa in sul radar secondari.

## Storia

L'idea l'è sortida foeura in del 1955, e l'Incident del Gran Canyon, ha confermaa l'idea.

Depsoeu l'incident del Volo Aeroméxico 498, in del 1986, ha portaa la FAA a desvilupaa el TCAS.

## Incident
Gh'hinn staa di incident perchè el TCAS l'era smorzaa (per esempi, el Vol Gol Transportes Aéreos 1907, ma anca dovuu a di error per pilota, per esempi el s'ciant sota Überlingen, indoa on avion russ ha scoltaa i informazion del ATC e minga quej del TCAS, e ha ciappaa dent on avion, copand 71 person.
Lech Wałęsa

El **Lech Wałęsa** (parnunzia /ˈlɛx vaˈwɛ̃sa/), (Popowo, 29 de settember 1943) l'è on politegh e sindacalista polacch, fondator de Solidarność e primm president de la Polonia da la fin del comunism (1990 - 1995).

## Biografia
Nasuu a Popowo in del 1953, el lavora in del cantiee naval de Gdańsk 'me elettricista, e 'l ciapa part ad on scioper, e l'è menaa via da la Polizia e condanaa a on ann de galera.

In del 1976 el perd el lavorà perchè l'ha firmaa ona petizion per fà su ona statoa ai lavorator mort in di scioper.

In del 1978 el fonda i *Wolne Związki Zawodowe Wybrzeża* (sindacaa liber de Pomerania) e in del 1980 l'è staa a capo di rivolt del Port de Danziga e despoeu la legg marziala, a l'è menà via.

In del 1988 l'è a capo de ona rivolta che 'l domanda la legalizzazion del sò sindacaa e dopo 80 dì, el governo el accetta de dialogà con lor.

In del 1990, el vincc i elezion polacch, e l'è president fin al 1995.

## Vos corelaa
*Václav Havel
*Solidarność
Rollagg

El **rollagg** (in ingles *taxiing*) l'è el moviment de on repolan in su la tera, movuu dai sò motor.

L'è minga consideraa rollagg la fas de atterragg, ma domà quela de spostament, per esempi da on gate a ona pista, indoa el avion l'è a terra ma 'l se moeuv cont i sò motor.
Barbagal

**Barbagal** a l'è ona canzon popolar in lengua piemontesa.
La nass de 'na musega che la riva de l'Inghilterra, per poeu vess dattada cont on test *nonsense*.
## El test
Barbagal l'é andait, l'era ancora neuit,
dilidin dondin pòvra mì,
col bonet ans j'euj l'é montà a caval,
dilidin dondin pòvra mi.

E follì follà follero,
e follero lero lì,
o bon òm, Barbagal povr'òm,
dilidin dondin pòvra mi.

Con le braje curte e col pinton an man
a criava a tuta fòrsa "Son un rabadan"

E follì follà follero...

A guardelo core come fussa un rat
a gnaolavo ij can, a baolavo ij gat.

E follì follà follero...

Sël cioché la neuit a fasìa ciadel,
a criava fòrt "I son mi ël pì bel!"

E follì follà follero...

Quande che 'l Monvis a l'ha ël capel
o ch'a fa brut o ch'a fa bel.

E follì follà follero...
## Ligamm de foeura
*charemoula.it
*La version cantada de l'Alberto Cesa e de Cantovivo.
Galevròzza

La **galevroza**, ciamada anca **grisera**, **prinada** e **bruma** (**brumera**/**barmera**) l'è una deposizion de giaç bianc qe la se fa su quand qe l'agua denter la cigera giaçada la gota in su i superfix plussee de fœra dei ojets, cont vent calm o lejer. La cigera la giaça de solet contra la part contra vent dei broqe di erbor o un qualsessia ojet solid.

A l'è un fenomen tipeg de l'invern ind i rejon qe i se trœva in l'Italia del Nord, ma l'è dree a vegnir semper plussee rar per efeit de l'inquinament atmosfereg e del scoldament global.

La galevroza la someia asquas a la brina; ma in tant qe la galevroza a l'è faita de vapor prima qe 'l se condensa in gote de agua (o cigera) e pœ qe la se taca a i superfix, la brina a l'è faita de la deposizion dreita dei fum de agua in giaç solid.

## Ligam de fœra
*Nev
*Brina

## Riferiments
Registrador de vol

El **registrador de vol** (in ingles **flight recorder**), cognossuu anca 'me *scatola negra* l'è on apparecc eletronegh instalaa in di reoplan per registrà i dat del vol.

La gh'ha de resist a 3400 kg de forza de impatt e a temperadur de pussee de 1000°.

## Component
Gh'hinn almanch dò part in ona scatola negra:
*El **CVR** (*Cockpit Voice Recorder*, registrador de la vos in gabina) che 'l registra i son che vegnen da la gabina de pilotagg
*El **FDR** (*Flight Data Recorder*, registrador di dat de vol) che 'l registra i informazion del vol, 'me l'altituden, la velocità, la posizion e via inscì.

Per vess recuperaa pussee facilment i scatol negher i gh'han di segnalador radio.
Beata Szydło

La **Beata Maria Szdło** (Oświęcim, 15 de april 1963) l'è ona politega polacca, prima ministra del sò paes dal 2015 al 2017, esponenta de Diritt e Giustizia.
Aras de Bayeux

L**Aràs de Bayeux**, cunusìt apò come **Aràs de la regìna Matìlde**, e 'ndei sècoi pasàcc come «Telle du Conquest» (cioè «téla de la Cunquista») l'è 'n aràs del sècol XI, enserìt endel regìster Memória del mónt de l'UNESCO endel 2007.

Par che 'l sàpe stat cumisiunàt de Odon de Bayeux, el fredelàster de Guglièlmo 'l Cunquistadùr, e 'l descrìf i facc (a pàrter del 1064 enfìna al 1066 an de la cunquìsta normàna de l'Inghiltèra per mà de Guglièlmo 'l Cunquistadùr, düca de Normandia. I facc principài de chèsta cunquìsta i è reprezentàcc en detài, suradetöt la batàia de Hastings. Ma póch méno de la metà de le scéne le se referés a facc che gh'è sücidìt prìma de la stèsa envaziù.

La descrisiù la cönta i facc del pónt de vìsta de Guglièlmo 'l Cunquistadùr, e la ghe té la part al pónt de éser cunsideràda ale ólte 'n òpera de propagànda, ma l'è östès en ducümènt de gran emportànsa per la conoscènsa del sècol XI normàn e inglés. La dà 'nformasiù üniche sö la maniéra de istìs, söi castèi, sö le embarcasiù e sö le cundisiù de vìta de chèla época là. 

L'è stat conservàt enfìna al sècol XVIII endei tezór de la catedràl de Bayeux, al dé d'encö l'è ispunìda al püblich endel cèntro Guglièlmo 'l Cunquistadùr, töt dedicàt a chest'öltem.
Cùel

**Cùel** (nòm uficiàl en italià: *Covelo*) l'è giöna de le frasiù del cümü de Izé, en Pruìncia de Brèsa. La g'ha méno de 'n sentenér de abitàncc e la se tróa sö le spónde meridiunàle del Lach d'Izé, a 'n pér chilòmetri a nòrdèst del capolöch del cümü, arènt a 'ndoche vé zó la stràda che coléga el lach d'Izé con Polàen e la Val Trompia.
Pedergnà

**Pedergnà** (nòm uficiàl en italià: *Pedergnano*) l'è giöna de le frasiù del cümü de Erbösch, en Pruìncia de Brèsa. La se tróa a 'n pér chilòmetri a sudèst del capolöch del cümü, en diresiù de Roàt. Ensèma a la frasiù de Vìla le fà paròchia separàda de chèla de Erbösch. La céza parochiàla l'è dedicàda a S. Zórs. A Pedergnà gh'è però 'na cizulìna del sècol XVII dedicàda a S. Nicóla.
Doard el Confessor

**Doard el Confessor** (ingles antigh: *Ēadweard Andettere*; latin: *Edoardus Confessor*; Isling, 1002 - Westminster, 5 de genar del 1066) l'è staa el penultem re di Anglosasson e on re d'Inghilterra. L'ha governaa del 8 de giugn del 1042 fina a la soa mort.
L'è veneraa 'me sant de la Gesa Catolega, e l'è staa canonizaa in del 1161 del papa Lissander III.
Andrzej Duda

El **Andrzej Duda** (Cracòvia, 16 de magg 1972) l'è on politegh e avocatt polacch, president de la Polonia dal 2015 e esponent del partit Diritt e Giustizia.

## Riferiment
*Biografia
Teater in lombard

Con **teater in lombard** intendom quell rosc de oeuver teatrai che, in del cors di secoi e anmò adess, hinn staa scrivuu in lengua lombarda.

El gener el nass a la fin del XVII secol cont i comedi del Magg e del De Lemene, per poeu desviluppass soratutt in del XIX, con la granda stagion del teater milanes. A partì de la fin del Vottcent, e anca al dì d'incoeu, a gh'emm on spantegament de la produzzion teatral popolar, anca se minga semper de nivell volt.

De solit, el teater in lombard a l'è municipal per natura, ma gh'è anca di oeuver che metten insemma vari dialett lombard, on esempi a l'è la Farsa Rococò bressana, indova che gh'è di part in bressan e di alter in milanes.

## Varda anca
*Letteradura lombarda
## Interprogèt
*Repertori del teater dialetal milanes
Bug del 2038

El **Bug del 2038**, in ingles **Y2038**, l'è on bug che 'l colpiss i sistema che droeuven el Temp UNIX per fà di cunt cont el temp.

In pratega el temp UNIX, che incoeu l'è a 32 bit, el dì 19 de genar del 2038 (pussee precisament ai or 03:14:07) el rivarà a la cifra de 2147483647, che l'è el numer pussee volt che i 32 bit pòden representà. Donca el numer el divegn negativ e 'l computer el legg 'me data el 13 de dicember del 1901, ai or 20:45:52.

## Prima de la data
El problema el pò presentàss anca prima del 2038, se gh'è ona data che l'è dopo el bug. 
Per esempi, on server AOL l'è crashaa in del 2006, perchè l'ha presentaa ona richiesta despoeu 1 miliard de second, e quel di l'eva 1 miliard de second prima del 2038: Donca el server ha metuu la richiesta in del 1901.

## Soluzion
Hinn staa parpognuu di soluzion, 'me la trasformazion del numer in on *unsigned*, che 'l sposta el problema al 2100. Anca la trasformazion a 64 bit, che la spostaria el problema de 290 miliard de agn, ma se vengen metuu anca i millisecond e i microsecond se ridus a 50000 agn.

## Vos corelaa
*2147483647
*Bug del 2022
*Millennium Bug
*Bug ligaa al temp
*Overflow aritmetich
David Bowie

El **David Robert Hayward-Jones**, cognossuu cont el nomm de **David Bowie** (Brixton, vott de genar del 1947 - Londra, des de genar del 2016) a l'è staa on cantant, musegh e attor ingles.
L'ha scominciaa la soa carriera a la metà di Agn Sessanta, e l'è consideraa vun di artista pussee originai e important de la storia del rock. In quasi 50 agn de carriera l'ha cambiaa despess la soa imagin e 'l sò stil, e l'ha inventaa di "alter ego" tant 'me *Ziggy Stardust* o *The Thin White Duke* ("el duca bianch e magher").
A l'è staa anca protagonista de vari cine.
## Discografia
* 1967 - *[[David Bowie (album)|David Bowie]]*
* 1969 - *[[Space Oddity]]*
* 1970 - *[[The Man Who Sold the World]]*
* 1971 - *[[Hunky Dory]]*
* 1972 - *[[The Rise And Fall Of Ziggy Stardust And The Spiders From Mars]]*
* 1973 - *[[Aladdin Sane]]*
* 1973 - *[[Pin Ups]]*
* 1974 - *[[Diamond Dogs]]*
* 1975 - *[[Young Americans (album)|Young Americans]]*
* 1976 - *[[Station to Station]]*
* 1977 - *[[Low (David Bowie)|Low]]*
* 1977 - *[["Heroes"]]*
* 1979 - *[[Lodger (album)|Lodger]]*
* 1980 - *[[Scary Monsters (and Super Creeps)]]*
* 1983 - *[[Let's Dance (album David Bowie)|Let's Dance]]*
* 1984 - *[[Tonight (album David Bowie)|Tonight]]*
* 1986 - *[[Labyrinth (album David Bowie)|Labyrinth]]*
* 1987 - *[[Never Let Me Down]]*
* 1993 - *[[Black Tie White Noise]]*
* 1993 - *[[The Buddha of Suburbia (colonna sonora)|The Buddha of Suburbia]]*
* 1995 - *[[1.Outside]]*
* 1997 - *[[Earthling]]*
* 1999 - *[['hours...']]*
* 2002 - *[[Heathen (album)|Heathen]]*
* 2003 - *[[Reality (David Bowie)|Reality]]*
* 2013 - *[[The Next Day]]*
* 2016 - ''Blackstar
Millennium Bug

El **Millennium Bug** (ciamaa anca **Y2KB**) l'è staa on bug informategh che 'l podeva colpì i sistema informategh a la mizanocc del 1/1/2000.

## Ris'c
El ris'c el veniva dal fatt che di temp de la *preistoria* de l'informatega, quand che i memorij costaven tant, eren doperaa du numer per la data. E donca, vist che dopo de 99 el gh'è 00, di aistema pensaven che l'era 'me "1900".

## Certificazion
El British Standards Institution l'ha daa di regoll per dì che on sistema el gh'ha no el bug:
*Nissuna data la gh'ha de fermà el computer.
*I fonzion che droeuven la data i gh'han de vess coerent
*In tucc i interfass, el secol el gh'ha de vess ciar
*El 2000 el gh'ha de vess consideraa bisest

## Vos corelaa
*Bug del 2038
*Bug del 2022
Mariangela Melato

La **Mariangela Melato** (Milan, 19 de settember del 1941 - Roma, 11 de genar del 2013) l'è stada on'attriz italiana.
L'ha lavoraa al cine e al teater, e l'ha colaboraa cont on mugg de regista e attor (tant 'me la Lina Wertmüller e 'l Giancarlo Giannini), cont el deventà vuna di attriz pussee important del cine italian di Agn '70 e '80.
Carles Puigdemont i Casamajó

El **Carles Puigdemont i Casamajó** (IPA: [*karɫəs pudʒðəˈmon i kazəmə'ʒo*], Amer, 29 de desember del 1962) a l'è on politegh catalan, president quell de 130 de la Generalità de Catalogna dal 11 de genar del 2016 e in precedenza sindegh de Girona.

Autor de la Deciarazion d'independenza de la Catalogna, a l'è staa per quest depost del governo de la Spagna el 27 de ottober 2017 che l'ha nominaa la Soraya Sáenz de Santamaría 'me commissaria, in applicazion de l'articol 155 de la Costituzion.

L'è staa pocch dòpo accusaa del Tribunal Supremm spagnoeu de rebellion, sedizion e malversazion e l'è staa faa on orden per menàll via, ma lu l'éra andaa in Belgi. L'è staa poeu menaa via in Germania, ma la Spagna l'ha refudaa l'estradizion degià che i cort todesch han autorizzaa el process domà per la malversazion.

El 20 de dicember 2019 a l'è nomenaa eurodeputaa dòpo de 'na sentenza del Tribunal de Giustizia che ghe recognoss l'immunità.
Batalia de Gnidell

La **Batalia de [[Gnidell]]** o **de la [[Gera d'Adda]]** a l'è stada combattuda el 14 de magg del 1509 in de la guerra tra i forz de la Liga de Cambrai (comandaa de la Francia) e la Republega de Venezzia.
La vitoria francesa l'ha fermaa per semper l'espansion venezziana in Lombardia e, in general, in del rest de l'Italia.
Battaja de Governol (1526)

La **Battaja de [[Governol]]** l'è stada combattuda el 25 de november del 1526, duranta la guerra in tra la Liga de Cognac e l'imperador Carla V d'Asburgh.
A l'è fenida con la vitoria di lanzichenecch todesch ai orden de l'imperador. El comandant di forz de la Liga, el famos Gioann delle Bande Nere, che l'è staa ferii e l'è mort cinch dì dopo.
Dopo d'avè passaa el Pò, la todescaria l'è andada invers Roma e l'ha sacheggiada in del 1527.
Batalia de Sonzin

La **Batalia de [[Sonzin]]** l'è stada combattuda in del marz del 1431 in tra el Ducaa de Milan e la Republega de Venezzia, duranta i Guerr de Lombardia.
I soldaa milanes hann faa on'imboscada contra i Venezzian e hann vengiuu, e hann faa presonee circa 2.000 omen.
Batalia de la Bicocca

La **Batalia de la Bicocca** (frances: *Bataille de la Bicoque*; spagnoeu: *Batalla de la Bicoca*) l'è stada combattuda arent a Milan el 27 de april del 1522 in tra i Frances e i Spagnoeu.
L'era vuna di batali de la Guerra d'Italia del 1521-1526, fada per controllà Milan e 'l sò ducaa.
Hann vengiuu i spagnoeu, e i frances hann perduu per semper el controll del Ducaa, ribadii on quai agn pussee tardi in del disaster de la Batalia de Pavia del 1525.
Batalia de Vaver

La **Batalia de Vaver** l'è stada combattuda in del november del 1521, in de la Guerra d'Italia del 1521-1525.
La reson de la guerra l'era el controll del Ducaa de Milan, che l'era passaa ai Frances in del 1515, despoeu de la Batalia de Meregnan.
I soldaa de la Spagna, del Sacher Roman Imperi e del Statt Pontifizzi hann combattuu contra quei de la Francia de Venezzia. I forz di Asburgh hann provaa a passà l'Adda e, grazzie a l'impegn del comandant Gioann delle Bande Nere, ghe l'hann fada. Dopo trii dì hinn rivaa a Milan e l'hann consegnaa ai Sforza, insema a Pavia, Lod e Comm.
Batalia de Noara (1513)

La **Batalia de Noara** l'è stada combattuda el ses de giugn del 1513, in de la Guerra de la Liga de Cambrai.
L'è stada combattuda in tra Noara e Tracaa (località de l'Ariotta) in tra i soldaa svizzer e i Frances. I svizzer hinn staa bon de batt i frances e hann tornaa a ciappaa el Ducaa de Milan, e con quell anca el territori de Noara (che l'era staa in di man di Frances per tredes agn).
Batalia de Romagnan (1524)

La **Batalia de Romagnan** l'è stada combattuda el 30 de april del 1524 in tra i Frances e i forz di Asburgh (spagnoeu e todesch), duranta la Quarta Guerra d'Italia.
I duu esercit s'hinn daa adoss in de la piana arent a la Sesia (tra Romagnan e Gatinera), per el controll del Ducaa de Milan; i frances eren staa bon de passà oltra el Tesin, ma poeu gh'aveven avuu de tornà indree, per via de l'ofensiva imperial.
I soldaa di Asburgh hann vengiuu la batalia, e hann costringiuu i frances a scappà in val d'Aosta, almeno fina a l'ann dopo.
Artur Mas i Gavarró

El **Artur Mas i Gavarró** (Barcelona, 31 de genar del 1956) l'è on politegh e economista catalan. L'è staa President de la Generalitat, quell de 129, dal 2010 al 2016.
Evidenziazzion de la sintass

L**Evidenziazion de la sintassi** l'è ona caratteristega di programadura, soratutt di editor di test, che la permett de vedè i different tocch del codes scrivuu cont di divers color. 
Quela carateristega juta a scriv in di lenguagg de programmazion, e anca de formattazion.

Se la programadura la pò evidenzia pussee de on lenguagg, la pò capì che evidenziazion drovà, per esempi dal estension o pò vess specificaa a man.

## Esempi
### PHP

```php
//stampa la tabellina del 3
for ($i = 0; $i <= 10; $i++) {
    echo $i . " x 3 = " . $i * 3 . "<br />\n";
}
```


Comé se pò vedè, el Mediawiki colora i part del codes PHP in manera different.
Per esempi vedom in verd i paroll ciav 'me   e  e in ross i stringh.

### Python

```python
#stampa i numer da 1 a 10
a = 0
while a < 10:
    print a
    a = a + 1
```
Operazion Bindell Giald

L**Operazion Bindell Giald** l'è stada on'operazion canadesa, che s'è renduda nessessaria despoeu del blocch de tucc i voi per via dei atentaa del 11 de settember 2001, e che l'ha recoeult la pupart di gent che gh'even de rivà in di Stat Unii.
Maciej Jankowski

El **Maciej Jankowski** (Varsavia, 4 de genar 1990) l'è on giugador de folball polach, attacant del Wisla Cracovia.  L'è volt 181 cm e 'l pesa 68 kg.

## Carriera
### Club
In del mercaa estiv del 2010, el firma on contratt de 3 agn cont el Ruch Chorzów, e 'l gioga la sò prima partida ai 5 de agost del 2010, quand che l'entra al post del Marcin Zając, al 80m, contra el Austria Vienna.

In del campionaa, el fa la sò prima partita ai 21 de agost, al 74m, e 'l porta la sò squadra al 2-2, contra el Górniczy Klub Sportowy Bełchatów.

El 22 de settember el segna la sò prima doppietta contra el Ruch Zdzieszowice.
### Nazional
El gioga la sò prima partida in de la nazional ai 16 de dicember 2011, contra la Bosnia-Erzegovina.

## Statistegh
Agiornaa al 14/1/2016

## Riferiment
* Maciej Jankowski
Andrej Sergeevič Aršavin

El **Andrej Sergeevič Aršavin** (in russ **Андрей Сергеевич Аршавин**, Leningrad, 9 de magg 1981) l'è on ex-giogador de folber russ, centercampist o tacànt.
Carme Forcadell

La **Carme Forcadell i Lluis** (Xerta, 1956) l'è ona lenguista, filosofa e politega catalana, fondatriss de la Plataforma per la Llengua e president del Parlament Catalan dal 26 de otober del 2015 al 17 de genar 2017. Dal april del 2011 al magg 2015 l'è stada presidenta de la Assemblea nacional catalana, organizzazzion indipendentista catalana.
San Maver

**San Maver** o **Mavol** (latin: *Maurus*; vivuu in del VI secol) l'è staa on monegh de l'orden benedettin, el discepol pussee important del San Benedett insema al San Piazzet.
L'è veneraa 'me sant de la Gesa Catolega, e l'è regordaa el 15 de genar.
## Vita
Quell che semm de la soa vita a gh'è scritt domà in vun di dialegh del papa Grigoeu Magn. Se sa che l'è staa arent a San Benedett e l'è staa sò discepol, e che dopo che quell l'è andaa a viv a Subiaco, a l'è deventaa l'abaa noeuv de Montecassino. Se dis che l'è staa bon de caminà in su l'aqua, guarì la gent e scascià via i demoni.
## Patron
In Lombardia, el San Maver l'è patron de Buscaa, Gessaa, San Paol, Sceresoeula de Berbenn, Bruntin de Villa d'Almè, Vianò de Renaa, Convren, Gerenzaa e Sarnegh (insema a San Martin).
Martin Luther King

El **Martin Luther King**, nassuu **Michael King jr**. (Atlanta, 15 de genar del 1929 - Memphis, quatter de april del 1968) l'è staa on pastor protestant e politegh american, e ativista di diritt civil.

L'è cognossuu in tutt el mond per la soa lotta minga violenta per i diritt di negher in di Statt Unii, che in quei agn eren anmò discriminaa e gh'aveven minga i istess possibilità (economegh, ma soratutt politegh) di bianch. Insemma al Gandhi, l'è consideraa l'apostol de la non violenza, ona manera de portà inanz idei revoluzzionari senza borlà dent in del conflitt - el contrari, per esempi, de quell che 'l faseva on olter leader negher de quei agn, el Malcom X.
In del 1964, per 'sti lavor, a gh'hann daa el Premi Nobel per la Pas. L'è mort sassinaa quatter agn pussee tardi.

## Riferiment
*Treccani

## Vos corelaa
*Malcom X
*Mazzament del Martin Luther King
Molière

El **Jean-Baptiste Poquetin**, cognossuu 'me **Molière** (Paris, 15 de genar del 1622 - Paris, 17 de febrar del 1673) l'è staa on autor de teater e ator frances.
L'è consideraa vun di autor pussee important de tutta la storia del teater, e de tutt la letteradura francesa.
Santa Margherita

La **Santa Margherita** (Antiochia de Pisidia, 275-290) l'è stada ona tosa cristiana, che l'è stada martirizada ai temp de l'imperador Massimian.
L'è venerada 'me santa de la Gesa Catolega e de la Gesa Ortodossa, e l'è regordada el cinch de luj (in del calendari ambrosian) o el vint de luj (per el calendari roman) o el 17 de luj (per i ortodoss).
## La vita
La soa storia l'è cuntada su de on tal Teotem, che 'l dis de vess staa testimoni de quell che 'l scriv giò.
La Margherita la saria stada la fioeula d'on sacerdott pagan: quand l'è mort la mader, lee l'è stada fidada a ona balia, che la prategava el cristianesem de scondon (serom al temp di persecuzzion del Dioclezzian). Anca lee, donca, l'è stada tirada su 'me cristiana, e quand l'è tornada cà in de sò pader, ghe l'ha ditt. Per 'sta reson l'è stada scasciada via de cà, e l'è tornada a viv in de la soa baila, che l'ha dottada e l'ha mandada foeura a curà el sò rosc de pegor.
On dì che l'era foeura coi pegor, on prefett roman ciamaa Ollari l'ha provaa a tiralla via con lu, ma lee la gh'ha resistii, perchè l'aveva decis de vess vergina in onor de Dio. Alora el prefett l'ha denonziada 'me cristiana e l'ha menada in preson. Lì, dopo vari tribuleri (tra i quai on isconter contra el diavol), l'è stada sgavezzada in del 290, a quindes agn.
## Patrona
In Lombardia, la Santa Margherita l'è patrona de Albes con Cassan, Brusa, Buspiccol, Cadrezzaa, Caronn e Pertusella, Castelnoeuv de Asola, Cus, Pandin, Premen, Oeus Velaa, oltra che del comun de Meina (in del Noares).
Lisabetta I d'Inghilterra

La **Lisabetta I Tudor** (Greenwich, 7 de settember del 1533 - Richmond upon Thames, 24 de marz del 1603) l'è stada regina de Inghilterra, del 17 de november del 1558 fina a la soa mort.
Tosa del re Enrigh VIII e de l'Anna Bolena, l'è stada l'ultema monarca de la fameja Tudor. El sò regn l'è staa pien pienent de event bei important: l'ha favorii la noeuva Gesa de Inghilterra, l'ha battuu la Spagna per el domini del mar e l'ha miss in pè la colonizazzion inglesa de l'America del nord.
El sò a l'è staa anca on period de fioridura artistega e coltural: sotta el sò regn hann vivuu e scrivuu scrittor 'me William Shakespeare, Christopher Marlowe, Ben Jonson, Edmund Spenser e Francesch Bacon.
La s'è mai sposada, e per 'sta reson l'hann ciamada anca *la regina Vergina*. Dopo de lee l'è deventaa re el Giacom I Stuart.
Welcome to Padania

**Welcome to Padania (la tèra dei afari)** l'è on singol musical del rapper lombard Dellino Farmer, sortii foeura el vott de genar del 2016.
La canzon la tocca anmò 'na voeulta i tema car al Dellino Farmer, cioè la vita de la Bassa bressana al dì d'incoeu e 'l progressiv smangiament de territori che quella terra la patiss.
## Ligamm de foeura
*El video ofizzial
Vittorio Alfieri

El **Vittorio Alfieri** (in piemontes: *Vitòrio Alfé*; Ast, 16 de genar del 1789 - Fiorenza, 8 de otober del 1803) a l'è staa on scrittor e omm de teater piemontes.
Vivuu in del pien de l'età de l'inluminism, a l'è consideraa vun di autor pussee important de la letteradura italiana del Settcent. Inoltra l'ha scrivuu on para de sonett in piemontes.
Pedro Calderón de la Barca

El **Pedro Calderón de la Barca** (Madrid, 17 de genar del 1600 - Madrid, 25 de magg del 1681) l'è staa on letterari e religios spagnoeu.
L'è consideraa vuna di vos pussee important de l'inscì ciamaa "Siglo de oro" (*secol dor*) spagnoeu. L'ha scrivuu oeuver de teater (almanch 110, soratutt comedi) e poesii de gust barocch e de tema religios.
Benjamin Franklin

El **Benjamin Franklin** (Boston, 17 de genar del 1706 - Filadelfia, 17 de april del 1790) l'è staa on scienziaa e politegh american.

Inventor e studios, l'è lu che l'ha inventaa el parafulmen, l'è staa anca giornalista e scrittor, e l'è consideraa vun di pader fondador di Statt Unii.
Agostino Gemelli

L**'Agostino Gemelli**, nassuu **Edoardo Gemelli** (Milan, 18 de genar del 1878 - Milan, 15 de luj del 1959) l'è staa on religios, dotor, rettor e psicolegh italian.
A l'era on francescan e l'ha fondaa l'Università Catolega del Sacher Coeur a Milan.

## Alter progett
Montesquieu

El **Charles-Louis de Secondat**, baron de La Brède e de Montesquieu, mej cognossud 'me **Montesquieu** (La Brède, 18 de sgenar del 1689 - Paris, 10 de febrar del 1755) a l'è stad un filosof, giurista storegh e pensador politegh frances.

I sò riflession in sui formi de governa e l'ideazzion del spartiment di trii poder (legislativ, giudizziari e esecutiv) hann lassad un segn important fess in tut el penser politegh europee, una fortuna che la riva inanz ancamò al dì d'incoeu.

## Biografia
Nassud a La Brède, arent a Bordeaux, el gh'ha un'educazzion in d'un colesg de oratorian e poeu el fa studi de dirit a Bordeaux indova el gh'ha una bella carrera de magistrad. In del 1714 a l'è nominad cosilier in del parlament de l'istessa cità, de sorapu el collabora con l'academia di scenze. In del 1721 el publega anonim i *Letere persiane*. El partecipa al moviment inluminista di *philosophes* cont el scriver in de l*'[[Encyclopédie]]* un *Sagg in sul gust*. Dopo de la publegazzion de *El spirit di lesg* el Montesquieu el seguta i so viagg in Ongheria, in Austria e in Italia, indova el se ferma per un ann e in del Regn Unid, indova el resta per un ann e mez. El moeur in del 1755 a causa de una fort infiamazzion.

## Oeuvre principai
**Lettres persanes* (1721)
**Considérations sur les causes de la grandeur des Romains et de leur décadence* (1734)
**[[De l'esprit des lois]]* (1748)

## Bibliografia
**Enciclopedia Garzanti di Filosofia,* Garzanti Editore
Imperi todesch

L**'Imperi todesch** (in todesch: *Deutsches Reich*), ciamaa anca **Segond Reich**, l'è staa on statt de l'Europa central, che l'è duraa del 18 de genar del 1871 al 9 de november del 1918.
A l'era el resultaa de l'unificazzion de la Germania (olter nomm per ciamà el paes): a partì de la segonda metà del Vottcent, gh'era staa on process progressiv de unificazzion di vari statt todesch sotta la guida del Regn de Prussia, governaa de la fameja di Hohenzollern. El process el gh'ha 'vuu on pont de svolta despoeu de la guerra contra l'Austria (1866) e, soratutt, quella contra la Francia (1870): a la fin de 'sta guerra, l'è staa proclamaa el noeuv imperi todesch.
In di desenni dopo, la Germania imperial, sotta la guida del canzellee Otto von Bismarck, l'ha pontaa a deventà la potenza principal del continent: prima, al temp del Bismarck, 'me garanzia de l'orden politegh de tutt l'Europa, poeu 'me statt con l'egemonia militar e industrial. Borlada denter i contrast in tra i vari potenz europei, la Germania l'ha contribuii a slargà el teater de la Prima Guerra Mondial (scominciada de la guerra in tra l'Austria, soa leada, e la Russia): a la fin de la guerra, battuda in sul camp, la gh'ha 'vuu de arendes, e inscì l'è finii l'imperi.
## Lista di imperador
*Ghielm I de Hohenzollern (1871-1888)
*Federigh III de Hohenzollern (1888)
*Ghielm II de Hohenzollern (1888-1918)
Isol Marshall

I **Isol Marshall** (ingles: *Marshall Islands*) hinn on statt de l'Oceania.
Gh'hann ona popolazzion de 50.000 abitant. El statt a l'è on rosc de isol in de l'Ocean Pacifegh.

La soa capital a l'è Majuro.
## Organizazzion politega
I Isol Marshall hinn ona republega presidenzial.
El president a l'è el Christopher Loeak (del 2012).
Statt Federaa de Micronesia

I **Statt Federaa de Micronesia** (ingles: *Federated States of Micronesia*) hinn on statt de l'Oceania.
I gh'hann ona popolazzion de 135.000 abitant e hinn on rosc de isol de l'Oceania, in del mez de l'Ocean Pacifegh.
La soa capital a l'è Palikir.
## Organizazzion politega
La Micronesia l'è ona republega presidenzial.
El president a l'è el scior Peter M. Christian.
Statt nassuu in del XX secol

Chì de sotta la vegna presentada la lista di **statt nassuu in del XX secol**. Vegnen  marcaa anca 'me statt noeuv anca i cambiament de regimm. Inoltra, l'è marcada tra parentesi (quand che gh'è) la data de la fin del Statt.
## Agn 1900
*1901: Australia.
*1903: Panama.
*1905: Norvegia.
*1907: Noeuva Zelanda.

## Agn 1910
*1912: Principaa de Albania (m. 1925).
*1918:
**Regn de Finlandia (m. 1919).
**Prima Republega austriega (m. 1938).
**Prima Republega polacca (m. 1939).
*1919: Republega de Finlandia

## Agn 1920
*1922: 
**Statt liber d'Irlanda (m. 1937).
**Union di Republegh Socialist Sovietegh (m. 1991).
*1928: Regn de Albania (m. 1945).
*1929: Cità del Vatican.

## Agn 1930
*1932: 
**Arabia Saudita.
**Iraq.
**Manciukuò (m. 1945).
*1937: Republega d'Irlanda.
*1939: Republega Democratega de Finlandia (m. 1940).

## Agn 1940
*1943: Republega Social Italiana (m. 1945).
*1944: Islanda.
*1946: Republega Italiana.
*1949:
**Republega Federal Todesca.
**Republega Democratega Todesca (m. 1990).
**Republega Popolar Cinesa.

## Agn 1950
*1953: Republega d'Egitt.
*1957: Ghana.
*1958: Guinea.

## Agn 1960
*1960:
**Benin
**Camerun
**Ciad
**Costa d'Avori
**Gabon
**Ziper
*1962:
**Algeria
**Burundi
**Giamaica
**Samoa
**Trinidad e Tobago
*1964:
**Malta
*1965:
**Gambia
*1966:
**Barbados
**Botswana
**Gujana

## Agn 1970
*1970:
**Figi
**Tonga
*1971:
**Yemen del Sud
*1973:
**Bahamas
*1974:
**Grenada
*1975:
**Angola
**Capp Verd
**Comor
**Papua Noeuva Guinea
**Suriname
*1977:
**Djibouti
*1978
**Dominica
**Isol Salomon
**Tuvalu
*1979:
**Kiribati
**Republega Islamega de l'Iran
**San Vincenz e Grenadin
**Santa Luzzia

## Agn 1980
*1980:
**Vanuatu
*1981:
**Antigua e Barbuda
**Belize
*1984:
**Burkina Faso
*1986:
**Isol Marshall
**Statt Federaa de Micronesia

## Agn 1990
*1991:
**Armenia
**Azerbaigian
**Bielorussia
**Croazzia
**Estonia
**Georgia
**Lettonia
**Lituania
**Macedonia
**Moldavia
**Republega d'Etiopia
**Russia
**Slovenia
**Ucraina
*1992:
**Bosnia e Erzegovina
*1993:
**Eritrea
**Republega Ceca
**Slovacchia
*1994:
**Palau
James Watt

El **James Watt** (Greenock, 18 de genar del 1736 - Handsworth, 19 de agost del 1819) l'è staa on matemategh e ingegner britannegh.
L'ha vivuu in del moment pussee important de la prima Rivoluzzion industrial, e l'è cognossuu per la soa invenzion de la prima machina a vapor.
Per i sò studi in su la pression, l'unità de misura de la potenza in del Sistema internazzional la se ciama come lu.
Metacaratter

On **metacaratter** o anca **caratter jolly** l'è on caratter che, in d'ona stringa, el representa no se stess, ma on insema de olter caratter.

On esempi famos hinn i *jolly* de UNIX per i nomm dij file. Per esempi el comand:

```
rm *proeuva*
```

El scancellarà (rm = remove) tucc i file che i gh'han in del nom "proeuva". La ***** representa on numer indefinii de caratter.

Inveci, el **?** reprresenta domà on caratter. 
Per esempi el comand

```
rm ga??
```

El scancelarà *gatt*, *gacc*, ma mia *gattin*.
Microsoft

La **Microsoft** l'è ona azienda americana de computer, smartphone, tablet e software fondada in del 1975 dal Bill Gates e dal Paul Allen.

## Vos correlaa
*Microsoft BASIC
*Apple
Division coreana

La **division coreana** o **division de la Corea** (**한반도 분단**, *hanbando bundan* in corean) l'è el resultaa de la vittoria alleada in la segonda guerra mondial, che l'ha faa finì el domini colonial del Giappon, duraa ben 35 agn.

In del contest de la Guerra fregia, l'URSS e i USA han trovaa on accord per ona Corea sovrana e unida. In del 1948, quand l'ONU la voreva organizzà di elezion liber, ha poduu controllà domà el settor american.  A la fin, i American han jutaa el Sud, i soviedegh el Nord. Tucc i du govern reclamen la sovranità de tuta la Corea.

La Guerra de Corea l'ha menaa a la division de la Corea e a la creazion de la Zona demilitarizada coreana (KDZ in ingles).

In del secol quell de 20, s'hinn vist di migliorament in di relazion tra i paes, anca se in di ultim agn el governo sudcorean l'è contra a la creazion di bomb atomegh da part del regim de Pyongyang

## Storia
### Guerra mondial
Lung la guerra, i american han deciduu de drovà el 38m parallel 'me division de la Corea, per tegnì la capital Seoul in del territori american. Nissun espert corean l'è staa sentii.

### Despoeu
Despoeu la fin de la guerra, i sovietegh e i american han provaa a parlà per dà l'indipendenza a la Corea, ma vist l'opposizion ideologica tra i dò paes e l'opposizion di comunista corean, s'è faa negòtt.

In del settember 1945, i american hinn rivaa in Corea del Sud, e han faa di campagn de repression contra i comunista, copand dai 30000 ai 100000 person.

Inveci, l'URSS l'è rivada a Pyongyang, e in del febrar 1946 nass on govern provvisori guidaa dal Kim Il-sung.

L'ONU decid de fà di elezion liber, ma i sovietegh fan nò vegnì dent i commissari del ONU, e donca se vota domà in del Sud del paes.

Poeu, la guerra de Corea ha portaa a la divison d'incoeu.

## Vos corelaa
*Unificazion coreana
Internet in Corea del Nord

In Corea del Nord el gh'è l'access al Internet, ma ghe voeur on permess special, e praticament l'è doperà domà per fin governativ e dai forestee. 
In Corea del Nord gh'è anca la fibra ottica a 2.5 Gb/s, per i infrastruttur pussee important, anca se in di cà gh'è la red governativa Kwangmyong. 
Incoeu la RPDC la gh'ha domà 1204 IP.

El 19 de settember del 2016 la Red coreana l'è staja impostada mal a nivell de DNS, e l'ha permittuu de descovrì ona lista de tucc i domini .kp, ch'hinn 28.

## ISP
In Corea Nord gh'è domà l'ISP Star Joint Venture Co, dal Dicember 2009. Prima del 2009, Internet gh'eva domà via satellit da la Germania o da la Cina.

Dal 2013 i forestee pòden drovà el 3G de la Koryolink.

Despess, i giornalista forest pòden doperà ona connession piena a la Red, e anca el Kim Jong-il l'ha dii de "amà navigà in su la Red".

## Sit governativ
Gh'hinn circa 30 sit del governo del paes, e in del 2007 è staa publicaa el domini .kp.

## Adress IPv4
La Corea del Nord la gh'ha domà 1024 adress IP:
*175.45.176.0 – 175.45.179.255

El minister di telecomunicazion el gh'ha anca di bloch de la China Unicom:
*210.52.109.0 – 210.52.109.255

## Vos corelaa
*Lazarus Group
San Fedee (sant)

**San Fedee** (latin: *Fidelis*; ... - Soeuregh, III secol) a l'è staa on marter cristian.
L'è consideraa quell che l'ha portaa el Vangeli e la fed cristiana in de la Diocesi de Comm. El saria mort ai temp del Dioclezzian.
A l'è veneraa 'me sant de la Gesa Catolega, e l'è regordaa el 28 de otober (el 29 in de la diocesi comasca).
L'è patron de Calusch, Longon, Mell, Palazzoeu, Pies, Pendolasch, Vigh (frazzion de Edol) e de Arona - indove che se dis che gh'è i sò reliqui. Inoltra el ghe da el nomm a on paes de la Val d'Intelvi.

## Alter progett
Storia de Noara

La **Storia de Noara** la partiss del temp di Roman fina a rivà al dì d'incoeu.
Tendenzialment, poeudom spartilla in d'on quai moment important:
* El period di roman
* El period olt medieval e comunal
* El period de la dominazzion milanesa
* El period de la dominazzion piemontesa
* El period del dì d'incoeu
## I origin
Segond 'na quai interpretazzion, la città la saria stada fondada di Liguritt in di secoi che gh'è prima del rivà di Celta. La zona, alora, la se saria ciamada Aria. Di studi pussee recent hann marcaa el fatt che 'l Noares l'eva abitaa, prima di roman, de on rosc de Celta che viveva in tra el Tesin e la Sesia: i Vertamocher.
La pianta de la città, a bon cunt, la fa pensà ai sò origin romann. De fatti l'è fada su intorna a dò strad principai: el Card (cioè i cors Cavour e Mazzini de incoeu) e 'l Decuman (cioè i cors Cavallotti e Italia de incoeu). El nomm latin de la città, Novaria, l'è staa interpretaa 'me "ara noeuva", e 'l va mandaa indree a la fondazzion noeuva de la città, che l'è stada in intorna al 89 prima de Crist. La colonia fondada di Roman, a bon cunt, l'ha minga vist a rivà di colon latin, ma quei vegg del territori, che hann cettaa de spostass in del center urban noeuv.
## Varda anca
* Assedi de Noara
* Batalia de Noara (1513)
* Diocesi de Noara
Vulpes zerda

**Vulpes zerda**, ciamaa anca **fennec** o **volp del desert** l'è ona volp piscinina che la viv in del desert nordafrican.

## Descrizion
El fennec l'è el canid pussee piscinin al mond.  El pesa domà 1,5 kg e l'è volt al garres 30 cm, e l'è lung 40 cm. El sò color el ghe permett de scondess ben in del desert.

I sò oregg servissen per descaregà el calor e sentì pussee ben, e i sò sciamp hinn pelos per scotass no.

L'è on animal curios ed intelligent, e per quel motiv chì l'è ciamaa di nomad "follett del desert", vist anca la soa tendenza a scapà in di bus in de la sabbia.

El viv in branch da 10-12 Fennec e l'è attiv de nocc.

## Biologia
El fennec l'è on mammifer notturn, el scava di bus lung in del desert, el cacia insett, ratt, lusert, osei, oeuv e rettil piquel.

La femmina la partoriss dai 2 ai 5 fioeu, despeoeu de 50 dì de gestazion. I cuccioi in del prim mes de vita beven domà el lacc.